PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ȘI MONITORIZARE PROIECTE

DIRECŢIA ECONOMICĂ

NR. 42.924/ 01.08.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul scriere, implementare și monitorizare proiecte și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind actualizarea indicatorilor tehnico-economici la obiectivul de investiţie **Transformarea zonei degradate malurile Someșului între cele 2 poduri în zonă de petrecere a timpului liber pentru comunitate**

Având în vedere creșterile prețurilor la materiile prime în ultima perioadă, generată de impactul pandemiei cu virusul SARS COV 2 și a războiului Ruso – Ucrainian se impune actualizarea valorilor cuprinse în devizul general în conformitate cu prevederile OUG nr. 64/2022.

 Datorită faptului că o parte a amplasamentului lucrărilor se suprapune peste proiectul Pasarelă pietonală și velo peste râul Someș – finanțat prin POR, este necesară corelarea activitățiilor celor două proiecte ceea ce duce la prelungirea duratei de implementare a proiectului Transformarea zonei degradate malurile Someșului între cele 2 poduri în zonă de petrecere a timpului liber pentru comunitate.

 Conform prevederilor OUG nr. 64/2022 se constituie rezerva de implementare în cuantum maxim de 23 % aplicată valorii contractului de lucrări.

 În urma actualizării, se modifică valorile din devizul general pentru obiectivul de investiție Transformarea zonei degradate malurile Someșului între cele 2 poduri în zonă de petrecere a timpului liber pentru comunitate în felul următor:

INDICATORI TEHNICO – ECONOMICI :

Valoarea totală a investiţiei: 7.736.348,66 lei (fără TVA)/ 9.193.952,22 (cu TVA)

din care:

construcţii - montaj: 5.886.452,07 lei (fără TVA)/ 7.004.877,96 (cu TVA)

 dotări: 747.483,14 lei (fără TVA)/ 889.504,94 (cu TVA)

Durata de realizare a investiției : 33 luni

Investiția este realizată din Fonduri Externe Nerambursabile prin Programul Operațional Regional 2014 – 2020 și din bugetul de venituri și cheltuieli al Municipiului Satu Mare.

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 42.196/27.07.2022 privind înaintarea spre avizare Comisiei tehnico-economice a indicatorilor tehnico-economici actualizați ai obiectivului de investiție ”Transformarea zonei degradate malurile Someșului între cele 2 poduri în zonă de petrecere a timpului liber pentru comunitate”, procesul verbal al Comisiei tehnico-economice nr. 42.690/01.08.2022), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director executiv Șef serviciu**

 ec.Ursu Lucica dr. Sveda Andrea

Întocmit, Szucs Zsigmond 2 ex.